

**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE – proiect 05.01.2018**

Ca urmare a solicitării de emitere a acordului de mediu adresată de **U.A.T.** **COMUNA MĂGURA ILVEI,** cu sediul în localitatea Măgura Ilvei, str. Principală, nr. 720, comuna Măgura Ilvei, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 6.899/16.06.2017, *ultima completare cu nr. 14.315/22.12.2017*, în baza H.G. nr. 445/2009 privind evaluarea impactului anumitor proiecte publice şi private asupra mediului, modificată şi completată prin H.G. nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *03.01.2018*, că proiectul *"P.N.D.R.÷ Modernizarea infrastructurii rutiere forestiere în comuna Măgura Ilvei, judeţul Bistriţa-Năsăud"*, amplasat în extravilanul comunei Șanț*,* județul Bistriţa-Năsăud, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

 **-** *punctul 10, lit.e), construirea drumurilor, altele decât cele prevăzute în anexa 1;*

 **-** *punctul 13, lit. a): "orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";*

b) *proiectul propune modernizarea a trei drumuri forestiere amplasate în județul Bistrița-Năsăud, administrativ pe teritoriul comunei Șanț, în extravilan.*

*Lungimea totală a drumurilor forestiere propuse modernizării este de 7,400 km, cu lățimea platformei în aliniament de 3,50 m.*

*Drumurile forestiere care fac obiectul acestui proiect sunt:*

|  |  |  |
| --- | --- | --- |
| ***Nr. crt.*** | ***Denumire drum forestier*** | ***Lungime [m]*** |
| *1* | *Drum forestier Pârâul Rotunda÷U.P. I Măgura Ilvei* | *1.040* |
| *2* | *Drum forestier Pârâul Rusaia÷U.P. I Măgura Ilvei* | *1.860* |
| *3* | *Drum forestier Pârâul Măria Mică÷U.P. I Măgura Ilvei* | *4.500* |
|  | ***TOTAL***  | ***7.400*** |

*Obiective generale:*

 **-** *modernizarea căilor de acces în cadrul fondului forestier;*

 **-** *asigurarea condițiilor de realizare a unei silviculturi performante și durabile prin aplicarea principiilor ecologice în activitatea de exploatare a lemnului.*

 *Toate cele 3 drumuri forestiere sunt în fond forestier administrat de către Ocolul Silvic Izvorul Someșului Mare R.A., fiind amplasate în U.P. I Măgura Ilvei.*

*Dintre ele, drumul forestier Pârâul Rotunda, între km. 0+910 ÷ 1+1040 intră în zona sitului Natura 2000 ROSPA0085 Munții Rodnei, pe lungimea de 130 m;*

***-*** *elementele proiectate:*

 *a) în plan: lățime platformă de 3,5 m, parte carosabilă de 2,75 m, cu 2 acostamente 2 x 0,375 m (unde ampriza existentă permite), consolidate cu piatră spartă și balast, cu stații de încrucișare din 250 în 250 m, cu aceeași structură rutieră ca și drumurile forestiere;*

 *b) în profil longitudinal: se urmărește traseul actual al drumurilor, cu mici corecții și lucrări minime de terasament pentru siguranța circulației și asigurarea curgerii apelor pluviale de pe ampriza drumului;*

 *c) în profil transversal: se va aduce profilul transversal pe întregul traseu la o declivitate transversală de 2,5% , cu realizare de rigole de acostament carosabile și șanțuri din pământ pentru scurgerea apelor;*

 *d) structura rutieră propusă:*

**✓** *pentru drumurile forestiere Pârâul Rotunda și Pârâul Măria Mică:*

***-*** *15 cm strat din piatră spartă împanată;*

***-*** *45 cm strat de fundație din piatră spartă mare (împietruire existentă + completare cu piatră spartă mare);*

**✓** *pe drumul forestier Pârâul Rusaia:*

***-*** *4 cm strat de uzură din BA16;*

***-*** *5 cm strat de legătură din BAD25;*

***-*** *15 cm strat de bază din piatră spartă împănată;*

***-*** *45 cm strat de fundație din piatră spartă mare (împietruire existentă + completare cu piatră spartă mare);*

 *e) amenajarea curbelor constă în adoptarea următoarelor măsuri:*

 ***-*** *supralărgirea părții carosabile, pentru a permite înscrierea autovehiculelor în curbă, care se aplică aici doar spre interiorul curbei (în mod excepțional se plică bilateral sau spre exteriorul curbei, pentru a evita ziduri de sprijin sau săpături în stâncă),*

 ***-*** *înlocuirea profilului transversal cu 2 pante de aliniament cu un profil cu pantă unică, spre interiorul curbei, pentru prevenirea derapajului,*

 ***-*** *asigurarea vizibilității,*

*cu aceeași structură rutieră ca și a drumurilor;*

 *f) studiul scurgerii apelor: apele pluviale se vor colecta în șanțuri pereate pe partea "de la deal" a drumurilor și rigole de acostament din beton, cu direcționare către văile și canalele existente, către emisari (amplasarea rigolelor și șanțurilor este detaliată pe poziții kilometrice în memoriul de prezentare);*

 *f) podețe: pentru asigurarea continuității scurgerii apelor, podețele existente se vor decolmata, cele subdimensionate se vor înlocui și acolo unde există riscul stagnării apei pe platforma drumului, sunt proiectate podețe noi (cu cameră de cădere tip prag). Proiectul prevede înlocuirea podețelor dalate existente cu podețe dalate monolit noi (amplasarea podețelor este detaliată pe poziții kilometrice în memoriul de prezentare);*

 *g) capacitate portantă: durata de exploatare se estimează la 15 ani;*

*c) conform prevederilor legale, organizarea de șantier va fi analizată și fixată de constructor și beneficiar, cu asigurarea unui impact minim asupra factorilor de mediu. Organizarea de şantier constă în amenajarea unei platforme pietruite, împrejmuite, pentru montarea de containere metalice tip pentru birou şef punct de lucru, magazie şi grup social pentru personal;*

*d) proiectul are efect cumulativ cu alte proiecte/activități existente în zonă, dar efectul cumulat este nesemnificativ;*

*e) nu se asigură utilități hidroutilitare pentru realizarea proiectului propus;*

*f) dintre resursele naturale se utilizează piatră spartă, nisip, apă tehnologică în cantități limitate în faza de construcție;*

*g) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă;*

*h) nu se utilizează substanţe periculoase sau tehnologii care să inducă risc de accidente;*

*i) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*j) proiectul a parcurs etapa de evaluareinițială, din analiza listei de control pentru etapa de încadrare* *privind evaluarea impactului asupra mediului, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*k) anunţul privind solicitarea de obținere a acordului de mediu a fost mediatizat prin: afişare la sediul Primăriei comunei Măgura Ilvei și al Primăria comunei Șanț, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

a) *proiectul propus intră sub incidenţa art. 28 din Legea nr. 49/2011 pentru aprobarea O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările și modificările ulterioare, drumul forestier Pârâul Rotunda, între km. 0+910 ÷ 1+1040 intră în zona sitului Natura 2000 ROSPA0085 Munții Rodnei (pe lungimea de 130 m).*

*Pentru realizarea investiției s-a obținut avizul Administrației Parcului Național Munții Rodnei R.A. cu nr. 1019/20.10.2017, cu condiții.*

*Măsurile pentru protecția biodiversității:*

* *se vor respecta cu prioritate măsurile impuse prin avizul administratorului ariei naturale protejate.*
* *se va notifica A.P.N.M.R și A.P.M. Bistrița-Năsăud la începerea și la finalizarea lucrărilor.*
* *se vor aplica cu stricteţe măsurile de reducere a impactului pentru speciile şi habitatele naturale protejate;*
* *la executia lucrării se va solicita ca utilajele sa fie verificate tehnic, să fie de generație recentă și să fie dotate cu sisteme de reducere a poluanților. Transportul materialelor la șantier se va realiza pe drumurile existente.*
* *se vor lua toate măsurile necesare evitării poluării factorilor abiotici (apei, aerului, solului şi subsolului) şi biotici (florei şi faunei), precum şi pentru reducerea impactului asupra biodiversităţii;*
* *lucrările de decopertare se vor realiza astfel încât, pământul vegetal să poată fi utilizat la refacerea cadrului natural sau pentru realizarea de lucrări de refacere a terenurilor degradate;*
* *excedentele de materiale rezultate în urma săpăturilor, vor fi transportate şi depozitate, conform acordurilor încheiate cu beneficiarul, în locuri special amenajate (rampe de deşeuri sau terenuri scoase din folosinţă şi având această destinaţie) cu respectarea principiilor ecologice.*
* *se interzice depozitarea materialelor de orice tip în apropierea cursurilor de apă, traversate de tronsoanele de drum supuse infiinţării şi modernizării;*
* *restrângerea pe cât posibil a spaţiului de depozitarea materiilor prime pe suprafeţe raţional dimensionate, lângă obiectivul de execuţie;*
* *respectarea proiectului tehnic privind traseele stabilite, modul de realizare efctivă a investiției și instruirea personalului care execută lucrarea privind repectarea integrității ariilor naturale protejate în care se vor executa lucrări;*
* *operaţiile generatoare ale unor niveluri de zgomot mai ridicate, vor fi etapizate corespunzător, în vederea reducerii la minim a efectelor dăunătoare asupra speciilor;*
* *după executarea lucrărilor, terenurile afectate se vor reface şi se vor aduce la starea iniţială.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.*

*3. Organizarea de şantier aferentă desfășurării lucrărilor de execuție cu suprafața de 2500 m2 se va realiza în afara ariilor naturale protejate menționate mai sus;*

*4. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier. Se va realiza evidenţa acestor deşeuri în baza prevederilor H.G. 856/2002 şi respectiv a prevederilor Legii nr. 249/28.10.2015 privind modalitatea de gestionare a ambalajelor și a deșeurilor de ambalaje.*

*5. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*6. Pământul rezultat din săpături va fi utilizat pentru lucrări de nivelare şi de refacere a terenului. Se vor reface toate taluzurile afectate de săpături, prin protecție cu piatră și se vor înierba taluzele libere.*

*7. Pentru realizarea lucrărilor nu se vor ocupa suprafeţe suplimentare, utilizându-se doar platforma drumului.*

*8. Se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport şi utilaje utilizate;*

 *- evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*9. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

 *Reducerea impactului asupra solului şi subsolului se realizează prin utilizarea mijloacelor de transport şi montaj în stare bună de funcţionare şi depozitarea controlată a reziduurilor şi a materialelor de construcţii.*

 *Pentru a evita poluarea în vecinătatea lucrărilor, utilajele vor fi stocate la sfârşitul zilei de lucru într-o parcare special amenajată într-o zonă mai înaltă, prevăzută cu o pantă astfel încât apele pluviale şi eventualele scăpări de carburanţi să fie reţinute într-un separator de produse uşoare. Impurificarea apelor poate apărea şi în cazul unor scurgeri accidentale de produse petroliere de la maşinile şi utilajele din timpul execuţiei, aceste scurgeri fiind în cantităţi mici nu pot infesta apa subterană.*

*10. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.*

***Amplasarea organizării de șantier se va face strict în afara sitului Natura 2000 ROSPA0085 Munții Rodnei.***

*11. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*12. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*13. Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

 *Lucrările necesare pentru realizarea investiției nu vor avea un impact semnificativ asupra factorilor de mediu și asupra ariilor naturale protejate.*

 *După punerea în funcţiune a obiectivului, calitatea apelor de suprafaţă şi subterane este garantată prin colectarea apelor de pe ampriza drumurilor în șanțurile / podețelor dimensionate astfel încât să asigure preluarea integrală și în condiții extreme a apelor pluviale și direcționarea lor spre emisar.*

*14. Se interzice spălarea autovehiculelor în albia cursurilor de apă.*

*15. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*16. Se vor lua măsurile necesare pentru prevenirea degajării şi împrăştierii prafului, în special pe timpul lucrărilor de aplicare strat de nisip (instalare barieră de protecţie, umectări ş.a.).*

*17. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*18. La finalizarea investiției titularul va notifica Agenţia pentru Protecţia Mediului Bistriţa-Năsăud și Comisariatul Județean Bistrița-Năsăud al GNM pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

biolog-chimist Sever Ioan ROMAN ing. Marinela Suciu

 ÎNTOCMIT,

 ing. Georgeta Cosma